*Приложение № 1 към Решение № 5 - НС/22.05.2021*

**ИНСТРУКЦИЯ ЗА ЗАЩИТА НА ЛИЧНИТЕ ДАННИ В РАЙОННАТА ИЗБИРАТЕЛНА КОМИСИЯ СЕДЕМНАДЕСЕТИ ИЗБОРЕН РАЙОН ПЛОВДИВСКИ**

Настоящата инструкция урежда правилата при обработка на информация във всяка система или съхранявана на всякакъв носител, участващ в обработването на лични данни на гражданите в Районната избирателна комисия – Седемнадесети изборен район – Пловдивски, независимо от това дали обработването на лични данни е свързано с вътрешни операции на Районната избирателна комисия – Седемнадесети изборен район – Пловдивски или с външни отношения с трети страни.

Инструкцията определя задълженията на Районната избирателна комисия – Седемнадесети район – Пловдивски при събирането, обработването, предаването, съхранението и унищожаването на лични данни, отнасящи се до субектите на данни. Процедурите и принципите, посочени тук, са задължителни за членовете на Районната избирателна комисия – Седемнадесети изборен район – Пловдивски или други страни, които обработват лични данни по възлагане от Районната избирателна комисия – Седемнадесети район – Пловдивски.

Районната избирателна комисия – Седемнадесети изборен район – Пловдивски като администратор на лични данни по смисъла за Закона за защита на личните данни събира, обработва и съхранява определена информация за физически лица в съответствие с член 6. параграф 1 от Общия регламент за защита на данните (ОРЗД) въз основа на едно или повече от следните основания:

* За изпълнението на задача от обществен интерес или при упражняването на официални правомощия, които са ѝ предоставени;
* Изрично получено съгласие от физическо лице;
* За изпълнението на сключени договори.

I. ИЗПОЛЗВАНИ ТЕРМИНИ И ДЕФИНИЦИИ

Чл. 1. По смисъла на настоящата Инструкция:

1. Лични данни е всяка информация, отнасяща се до идентифицирано или подлежащо на идентификация физическо лице („субект на данни"). Физическо лице. което може да бъде идентифицирано, е човек, който може да бъде идентифициран пряко или непряко, по-специално чрез посочване на идентификатор като име, идентификационен номер, данни за местонахождението, онлайн идентификатор или един или повече фактори, специфични за физическата, физиологичната, генетичната, умствената, икономическата, културната или социалната идентичност на това физическо лице.

* 1. Обработване на лични данни е всяко действие или съвкупност от действия, които могат да се извършват по отношение на личните данни с автоматични или други средства, като събиране, записване, организиране, съхраняване, адаптиране или изменение, възстановяване, консултиране, употреба, разкриване чрез предаване, разпространяване, предоставяне, актуализиране или комбиниране, блокиране, заличаване или унищожаване на данните.
  2. Администратор на лични данни е физическо или юридическо лице, публичен орган, агенция или друга структура, която сама или съвместно с други определя целите и средствата за обработването на лични данни; когато целите и средствата за това обработване се определят от правото на Съюза или правото на държава членка, администраторът или специалните критерии за неговото определяне могат да бъдат установени в правото на Съюза или в правото на държава членка.
  3. Обработващ лични данни е физическо или юридическо лице. публичен орган, агенция или друга структура, която обработва лични данни от името на администратора.
     1. Отношенията между администратора и обработващия лични данни се уреждат с нормативен акт или договор, в който се регламентира предмета и срока на действие на обработването, естеството и целта на обработването, вида на личните данни и категориите субекти на данни, задълженията и правата на администратора (чл. 28. нар. 3 ОРЗД).
     2. Обработващият лични данни е и всяко лице, действащо под ръководството на администратора или на обработващия лични данни, което има достъп до лични данни, обработва тези данни само по указание на администратора, освен ако обработването не се изисква от правото на Съюза или правото на държава членка (чл. 29 ОРЗД).
  4. Регистър на лични данни е всяка структурирана съвкупност от лични данни, достъпна по определени критерии.

II. ЦЕЛИ НА ИНСТРУКЦИЯТА

Чл. 2. С настоящата Инструкция се регламентира предприетите технически и организационни мерки за защита срещу неправомерно обработване на личните данни на физическите лица и гарантира, че данните на лицата се събират, обработват и съхраняват в съответствие със законодателството в Република България, Регламент (ЕС) 2016/679 и добрите практики.

Чл. 3. С настоящата Инструкция се цели да се информират физическите лица за целите на обработване на лични данни и предприетите действия за постигането им във връзка с осъществяването на законоустановените правомощия на Районната избирателна комисия – Седемнадесети изборен район – Пловдивски

III. ЛИЧНИ ДАННИ, СЪБИРАНИ, ОБРАБОТВАНИ И СЪХРАНЯВАНИ В РИК. РЕГИСТРИ.

Чл. 4. Районната избирателна комисия – Седемнадесети изборен район – Пловдивски събира, обработва и съхранява лични данни на физически лица, предоставени от държавни и местни институции, партии, коалиции, инициативни комитети, неправителствени организации, физически лица, юридически лица, средства за масово осведомяване във връзка и по повод произвеждането на избори и референдуми и за подготовка и сключване на договори.

Чл. 5. Районната избирателна комисия – Седемнадесети изборен район – Пловдивски обработват личните данни по реда и условията, определени в Изборния кодекс (ИК). Законът за защита на личните данни (ЗЗЛД) и Общият регламент за защита на личните данни на ЕС се прилагат доколкото няма изрична уредба в ИК или когато ИК препраща към тях.

5.1. Районната избирателна комисия – Седемнадесети изборен район – Пловдивски прилага предвидените в ИК и указаните от ЦИК изисквания за съхранение и достъп до изборните книжа и други мерки, които гарантират сигурността на обработването на лични данни.

5.2. Всички лични данни с цел произвеждане на изборите се обработват от Районната избирателна комисия Седемнадесети изборен район Пловдивски, без да се иска и без да е необходимо съгласие от избирателите и другите субекти на лични данни.

5.3. Лични данни са: имена, ЕГН/ЛНЧ, адрес, данни по документ за самоличност, разрешение за пребиваване на чужденец, подпис и други, ако същите са предвидени в ИК.

Чл.6. Обработване на лични данни от РИК за целите на изборния процесе:

- назначаване на членовете на секционните избирателни комисии;

- издаване на удостоверения на застъпниците на кандидатските листи на партиите, коалициите и инициативните комитети;

- приемане и работа с избирателни списъци;

- приемане и обработване на жалби на сигнали;

- вписване на имената и ЕГН на лицата, получили копие от протокола на РИК, област Пловдив.

- вписване на имената на застъпниците на кандидатски листи на партии, коалиции и инициативни комитети в регистъра на застъпниците и публикуването на имената на застъпниците в публичния регистър на Районната избирателна комисия – Седемнадесети изборен район – Пловдивски.

Чл.7. Субекти на лични данни са: избирателите, членовете на СИК, застъпниците и представителите на политическите партии, коалициите и инициативните комитети и кандидатите.

Чл.8.  Районната избирателна комисия Седемнадесети изборен район Пловдивски публикува на интернет страницата си списъка на упълномощените представители на партиите, коалициите и инициативните комитети, като заличава съответните лични данни.

Чл. 9. Забрани:

9.1. Забранява се използването на личните данни, събирани, обработвани и съхранявани в процеса на работа на Районната избирателна комисия Седемнадесети изборен район Пловдивски, за цели, различни от тези, определени в ИК.

9.2. Забранява се копирането, сканирането или заснемането по всякакъв друг начин на документи за самоличност, избирателни списъци и други документи с лични данни.

9.3. Забранява се на Районната избирателна комисия Седемнадесети изборен район Пловдивски, извън случаите, определени в ИК, да предават или разпространяват по какъвто и да е било начин лични данни, до които са имали достъп, във връзка с изборния процес.

Чл.10. Застъпниците, наблюдателите и представителите на политическите партии, коалициите и инициативните комитети, и кандидатите, нямат достъп до личните данни, вписани в избирателните списъци, удостоверенията и регистрите на застъпниците и представителите, както и във всички други изборни книжа на Районната избирателна комисия – Седемнадесети изборен район – Пловдивски, съдържащи лични данни.

Чл.11. Нарушения на сигурността на лични данни е всяко действие на обработване на лични данни, извън целите, реда, условията и начините на обработване, посочени в ИК.

Чл.12. При установяване на нарушение на сигурността на личните данни председателят на Районната избирателна комисия Седемнадесети изборен район Пловдивски или определен от него член на РИК информира без забавяне служителя по защита на личните данни на ЦИК на електронна поща [cik@cik.bg](mailto:cik@cik.bg) Последният в срок от 72 часа от получаване на уведомлението от Районната избирателна комисия Седемнадесети изборен район Пловдивски уведомява КЗЛД.

Чл.13. Данните на посочените по-горе категории лица се вписват в съответните регистри, които се водят на хартиен и/или на технически носител.

13.1. Районната избирателна комисия Седемнадесети изборен район Пловдивски поддържа регистър на дейностите по обработване на различните категории лични данни. Регистърът съдържа информацията, регламентирана в член 30, параграф 1 от ОРЗД и се поддържа в писмена форма, включително в електронен формат.

IV. ОБРАБОТВАНЕ НА ЛИЧНИ ДАННИ

Чл. 14. Като администратор на лични данни Районната избирателна комисия Седемнадесети изборен район Пловдивски обработва лични данни чрез съвкупност от действия, които могат да се извършват по отношение на личните данни с автоматични или други средства, като събиране, записване, организиране, съхраняване, изтриване или унищожаване.

Чл. 15. Районната избирателна комисия Седемнадесети изборен район Пловдивски при обработването на лични данни спазва принципите за законосъобразност, добросъвестност и прозрачност, целесъобразност и точност, пропорционалност, отчетност, цялостност и поверителност.

Чл. 16. Районната избирателна комисия Седемнадесети изборен район Пловдивски обработва личните данни самостоятелно.

V. ВИДОВЕ ЗАЩИТА НА ЛИЧНИТЕ ДАННИ

Чл. 17. Прилага следните видове защита на личните данни:

17.1. Физическа защита на личните данни, съдържащи се във водените регистри, преписките и документите – обхваща система от мерки по защита на сградата и помещенията, в които се създават, обработват и съхраняват лични данни и контрола върху достъпа до тях, включваща:

17.1.2. Организационни мерки

17.1.3.Определяне на помещения с контролиран достъп и такива, в които се обработват лични данни. Всички определени помещения, в които се извършват хартиени и електронни записи са ограничени само за служители, членове на Районната избирателна комисия Седемнадесети изборен район Пловдивски или негови сътрудници.

17.1. 4. Определяне на помещенията, в които се разполагат елементите на комуникационно-информационните системи за обработване на лични данни.

17.1.5. Организация на физическия достъп:

Данните са защитени чрез използването на средства за физически контрол на достъпа - заключване на помещенията и на каси.

17.1.6. Персонална защита

-Членовете на Районната избирателна комисия Седемнадесети изборен район Пловдивски преминават инструктаж за информационна сигурност и защита и работа в мрежата на Районната избирателна комисия Седемнадесети изборен район Пловдивски.

-Познаване на нормативната уредба в областта на защитата на лични данни и получаване на знания за опасностите за личните данни, обработвани от администратора.

-Забрана за споделяне на критична информация между лицата, обработващи лични данни (за идентификатори, пароли за достъп и т.н.).

17.1.7. Задължение за подаване на декларация за неразпространение на личните данни.

17.1.8.Документална защита

-Личните данни се събират, обработват и съхраняват само с конкретна цел, в изпълнение на законовите правомощия на Районната избирателна комисия Седемнадесети изборен район Пловдивски като администратор на лични данни.

17.1.9.Поддържане/експлоатация

Оценка на сигурността и тестване: Експертите ИКТ на Районната избирателна комисия Седемнадесети изборен район Пловдивски периодично извършват оценки на сигурността, уязвимостта и тестове за проникване в системите и мрежите.

СЪХРАНЕНИЕ НА ДОКУМЕНТИ

Чл. 18. Личните данни се съхраняват от Районната избирателна комисия Седемнадесети изборен район Пловдивски до предаването им на ЦИК и съответната общинска администрация. След предаването им личните данни се съхраняват от областната администрация до произвеждането на следващите избори от същия вид.

* 1. РАЗКРИВАНЕ НА ЛИЧНИ ДАННИ

Чл. 19. Районната избирателна комисия Седемнадесети изборен район Пловдивски може да разкрива лични данни само на следните изчерпателно изброени категории лица:

19.1.физически лица, за които се отнасят данните:

19.2.лица, за които правото на достъп е предвидено в нормативен акт;

19.3.лица, за които правото произтича по силата на договор.

ЗАКЛЮЧИТЕЛНА РАЗПОРЕДБА

§ 1 Настоящата Инструкция е приета с решение на Районната избирателна комисия Седемнадесети изборен район Пловдивски от 22.05.2021 г.